የሀዋሳ ሞያሌ የ500 ኪሎ ሜትር መንገድ ፕሮጀክት ነገ ይመረቃል
የሀዋሳ ሞያሌ የ500 ኪሎ ሜትር መንገድ ግንባታ እና የኢትዮ-ኬንያ የጋራ የፍተሻ ጣቢያ ፕሮጀክቶች በነገው እለት ይመረቃሉ።የሀዋሳ ሞያሌ 500 ኪሎ ሜትር መንገድ 6 ነጥብ 3 ቢሊዮን ብር የፈጀ ሲሆን፣ የግንባታው ወጪ የተሸፈነው ከአፍሪካ ልማት ባንክ በተገኘ ብድር ነው።በተመሳሳይ በኬንያ በኩል ደግሞ ከኢሲኦሎ እስከ ሞያሌ የሚወስደው የ503 ኪሎ ሜትር መንገድ ግንባታም በመጠናቀቁ በነገው እለት ይመረቃል መባሉን ኢዜአ ዘግቧል።መንገዶቹ ግንባታ የትራንስ አፍሪካ አውራ ጎዳ አንዱ አካል ናቸው።ግንባታዎቹ መጠናቀቃቸው ኢትዮጵያና ኬንያ በኢኮኖሚ፣ ማህበራዊና ፖለቲካዊ ጉዳዮቸ ላይ ያላቸውን የትብብር ግንኙነት ለማሳለጥ ያግዛል ተብሏል።መንገዶቹ ከናይሮቢ ሞምባሳ እስከ አዲስ አበባ ያሉትን መንገዶች የሚያገናኘው የአፍሪካ አህጉር አቋራጭ የፍጥነት መንገድ አካል ናቸው።በምረቃው ሥነ ሥርዓቱ ላይ የሁለቱ አገሮች ከፍተኛ የመንግሥት ባለስልጣናት ይገኛሉ ተብሎ ይጠበቃል። 